Charles Dance

**Charles Dance** (folút: **Walter Charles Dance**; Rednal, 10 oktober 1946) is in Ingelsk akteur, senarioskriuwer en regisseur. As akteur wurdt er benammen cast yn 'e rol fan smjunten. Hy is it bekendst wurden as Jonathan Clemens yn *Alien&nbsp;3*, Benedict yn *Last Action Hero*, Lord Havelock Vetinari yn *Terry Pratchett's Going Postal*, Tywin Lannister yn *[[Game of Thrones (telefyzjesearje)|Game of Thrones]]*, kening Karel&nbsp;II fan Ingelân yn 'e Nederlânske histoaryske film *[[Michiel de Ruyter (film)|Michiel de Ruyter]]* en lord Mountbatten yn 'e dramasearje *The Crown*. 

## Libben en karriêre
### Jonkheid en oplieding
Dance waard yn 1946 berne yn Rednal, yn it Ingelske greefskip West-Midlannen, as de soan fan Walter Dance (1874-1949), in elektrisiên dy't ûnder de Twadde Boere-oarloch yn Súd-Afrika tsjin 'e Afrikaners fochten hie, en dy syn frou Eleanor Marion Perks, in kokkinne. Dance groeide op yn Plymouth, oan 'e Ingelske súdkust, en genoat middelber ûnderwiis yn Crownhill oan 'e jongesskoalle Widey Technical School for Boys (dy't by de sluting yn 1988 de Widey High School hiet). Neitiid learde er troch oan it Leicester College of Arts (no de De Montfort Universiteit) yn Leicester, dêr't er grafysk ûntwerpen en fotografy studearre.

Dance syn heit kaam te ferstjerren doe't er sels noch mar trije jier âld wie. Hy hie altyd miend dat syn heit doe fyftich jier of justjes âlder west hie, mar yn 2016, doe't er mei die oan it geneälogysk tillefyzjeprogramma fan 'e BBC *Who Do You Think You Are?*, ûntdiek er dat syn heit eins berne wie yn 1874. De man wie dus 72 jier doe't Dance berne waard en 75 doe't er stoar. Dance kaam doe ek te witten dat syn heit in earder gesin hân hie, en dat er yn Súd-Afrika noch omkesizzers hie. Fierders krige er te hearren dat er fia syn mem Waalske foarâlden hat, dy't oarspronklik út Spa kamen. Syn foarfaar Charles François Futvoye (1777-1847) wie nei Ingelân ta emigrearre, dêr't er him yn 'e iere njoggentjinde iuw ûntjoech ta in pionier op it mêd fan japannisearjen, in Jeropeeske imitaasje fan Eastaziatysk lakwurk.

### Aktearkarriêre
#### Toaniel
Nei't er syn stúdzje yn Leicester ôfrûne hie, sette Dance útein mei in wurkpaad as akteur, wêrby't er yn 't earstoan benammen op 'e planken stie. Fan 'e midden oant de ein fan 'e 1970-er jierren wied er lid fan 'e Royal Shakespeare Company (RSC), ien fan 'e meast foaroansteande toanielselskippen fan it Feriene Keninkryk. Hy wie yn dy snuorje belutsen by in grut tal produksjes fan 'e RSC yn sawol Londen as Stratford-upon-Avon, it berteplak fan Shakespeare. Dêrby spile er û.m. Fortinbras yn *[[Hamlet]]*, Catesby yn *[[Richard III (toanielstik)|Richard&nbsp;III]]*, kening Hindrik&nbsp;V fan Ingelân yn *[[Hindrik V (toanielstik)|Hindrik&nbsp;V]]*, prins Jan fan Lancaster yn *[[Hindrik IV, Diel 1]]* en *[[Hindrik IV, Diel 2]]*, en Oliver yn *[[Nei Jim Beleavjen]]*.

Ein 1980-er jierren kearde Dance werom nei de RSC om yn in produksje fan it stik *[[Koriolanus]]* de titelrol te fertolkjen by optredens yn Londen, Stratford-upon-Avon en Newcastle-upon-Tyne. Yn 2007 spile Dance fierders yn in revival fan it stik *Shadowlands*, fan William Nicholson, de rol fan 'e skriuwer C.S. Lewis. Dêrfoar waard him fan alle kanten ôf lof taswaaid, en hy ûntfong der de Critic's Circle Theatre Award foar yn 'e kategory bêste akteur.

#### Tillefyzje
Yn 1974 wie Dance foar it earst op 'e tillefyzje te sjen, yn 'e ôflevering *The Secret Garden* fan 'e searje *Father Brown*, yn 'e rol fan kommandant Neil O'Brien. In jier letter wied er yn 'e dramasearje *Edward the Seventh* te sjen as prins Albert Fiktor, hartoch fan Clarence en Avondale, de slampamperjende soan fan kening Edwert VII. By it Britske tillefyzjepublyk waard Dance lykwols pas bekend doe't er yn 1984 de haadrol fan Guy Perron krige yn 'e searje *The Jewel in the Crown*, in adaptaasje fan 'e romanrige fan Paul Scott, dêr't ek Geraldine James en Art Malik bekend troch waarden. Yn 1989 spile Dance Ian Fleming, de geastlike heit fan geheim agint James Bond, yn 'e dramatisearre twadielige biografyske minysearje *Goldeneye*, dy't ferneamd wie nei Fleming syn lângoed op Jamaika (letter ek de namme fan in ''James Bond''-film).

Op 'e tillefyzje spile Dance fierders yn searjes as *Murder Rooms*, *Randall and Hopkirk (Deceased)*, *Rebecca* en *Fingersmith*. Yn 1990 hied er de titelrol yn in tillefyzje-adaptaasje fan 'e musical *The Phantom of the Opera*, en yn 2000 spile er de Britske steatsman Winston Churchill yn *The History of Britain*. Ek fertolke er de rol fan 'e nazy-propagandist Guy Spencer yn in ôflevering fan 'e searje *Foyle's War*, yn 2002, en de hartoch fan Buckingham yn 'e tillefyzjefilm *Henry&nbsp;VIII*, yn 2003. Foar syn rol yn 'e dramarige *Bleak House*, út 2005, waard er nominearre foar in Amerikaanske Emmy Award yn 'e kategory bêste akteur yn in minysearje of tillefyzjefilm.

Yn 2009 hie Dance in weromkearende rol as dokter Edmund Maltraver yn acht ôfleverings fan 'e ITV-rige *Trinity*, en yn it jiers dêrop spile er Lord Havelock Vetinari yn twa ôfleverings fan 'e tillefyzjeferfilming fan 'e komyske fantasyroman *Going Postal*, fan Terry Pratchett. Fan 2011 oant en mei 2015 wie Dance fierders te sjen yn 'e populêre Amerikaanske fantasysearje *[[Game of Thrones (telefyzjesearje)|Game of Thrones]]*, nei de ferneamde romanrige fan George R.R. Martin. Hy spile dêryn de ûnmeilydsume ealman Tywin Lannister, in rol dy't treflik by Dance paste, mei't er sa stadichoan benammen frege waard foar de rol fan antagonisten. As Tywin Lannister krige er foar it earst ek bûten it Feriene Keninkryk bekendheid.

Yn 2012 hie Dance de rol fan 'e wichtichste antagonist, Conrad Knox, yn 'e aksjesearje *Strike Back: Vengeance*. Yn 2014 wie Dance te sjen as Lord Denton yn 'e minysearje *The Great Fire*, oer de Grutte Brân fan Londen yn 1666, en yn 2015 as generaal Ian Standish Monteith Hamilton yn *Deadline Gallipoli*, oer de tige bloedige Slach om Gallipoli, yn 'e Earste Wrâldoarloch. Ek yn 2015 spile er rjochter Lawrence Wargrave yn 'e minysearje *And Then There Were None*, basearre op in roman fan Agatha Christie. Dance fertolke yn it trêde en fjirde seizoen (2019-2020) fan 'e dramarige *The Crown*, oer de Britske monargy, de rol fan lord Louis Mountbatten, 1e greve Mountbatten fan Birma, in neef fan keninginne Elizabeth&nbsp;II en de lêste ûnderkening fan Britsk-Ynje. Foar dy rol waard er nominearre foar de Emmy Award foar bêste gastrol yn in dramasearje.

#### Films
Op it wite doek makke Dance syn debút yn 1981 yn 'e ''James Bond''-film *[[For Your Eyes Only (film)|For Your Eyes Only]]*, as de boasaardige trewant Claus. Yn 1987 spile er yn it filmdrama *White Mischief*, oer it koloniale ferline fan 'e Britten yn Kenia, en yn 1992 hied er de rol fan 'e finzenisdokter Jonathan Clemens yn 'e Amerikaanske science fiction-film *Alien&nbsp;3*, mei Sigourney Weaver yn 'e haadrol. It jiers dêrop hied er op 'e nij in smjunterol as de snoade hiermoardner Benedict, yn *[[Last Action Hero]]*, mei Arnold Schwarzenegger yn 'e haadrol. Dance spile yn 'e 1990-er jierren fierders yn films as de science fictionkomeedzje *Space Truckers* (1996), de biografyske film *Michael Collins* (1996), it eroatysk drama *The Blood Oranges* (1997) en it leafdesdrama *Don't Go Breaking My Heart* (1998).

Nei de iuwwiksel wied er te sjen yn films as *Gosford Park* (2001), *The Life and Adventures of Nicholas Nickleby* (2001), *Ali G Indahouse* (2002), *Swimming Pool* (2003), *Scoop* (2006) en de ridderfilm *Ironclad* (2011). Hy spile kening Tallious yn *Your Highness* (2011), William Methwold yn *Midnight's Children* (2012) en Thomas yn 'e fampierefilm *Underworld: Awakening* (2012). As stimakteur wie Dance belutsen by de tekenfilm *Justin and the Knights of Valour* (2013). Datselde jiers spile er Lord Dudley yn 'e Russyske film *Vij*, fan regisseur Oleg Steptsjenko. Ek wied er te sjen as in masterfampier yn *Dracula Untold* (2014), as kaptein-luitenant-op-see Alastair Denniston yn *The Imitation Game* (2014) en yn 'e titelrol yn *Victor Frankenstein* (2015).

Yn 2015 hie Dance wer de rol fan 'e antagonist doe't er kening Karel&nbsp;II fan Ingelân spile yn 'e Nederlânske histoaryske spektakelfilm *[[Michiel de Ruyter (film)|Michiel de Ruyter]]*, oer de 17e-iuwske seeheld mei deselde namme (spile troch Frank Lammers). Regisseur Roel Reiné en filmprodusint Klaas de Jong hiene Dance foar dy rol cast om't se foar harren film in akteur fan ynternasjonale alluere sochten. Yn 2016 wie Dance te sjen yn films as it bizarre komeedzjehorror-kostúmdrama *Pride and Prejudice and Zombies*, de romantyske dramafilm *[[Me Before You (film)|Me Before You]]*, de remake fan *[[Ghostbusters (film út 2016)|Ghostbusters]]*, de spionaazjeskriller *Despite the Falling Snow* en de fampierefilm *Underworld: Blood Wars*. 

Yn 2018 spile Dance nochris Lord Dudley yn 'e Russyske film *Vij 2: Journey to China*. Datselde jiers hied er in cameo yn 'e spionaazjekomeedzje *Johnny English Strikes Again*. Yn 2019 wied er te sjen yn 'e meunsterfilm *Godzilla: King of Monsters*. Dance spile yn 2020 yn 'e film *Mank* de Amerikaanske krantemagnaat William Randolph Hearst, wêrby't er Gary Oldman en Amanda Seyfried as tsjinspilers hie. It jiers dêrop fertolke er de rol fan 'e Britske generaal en minister Herbert Kitchener, 1e greve Kitchener yn 'e histoaryske spionaazjefilm *[[The King's Man]]*.

### Oare aktiviteiten
Yn 2004 regissearre Dance foar it earst sels in film, te witten: *Ladies in Lavender*, mei yn 'e haadrollen Judi Dench en Maggie Smith. Hy hie foar dy film ek sels it senario skreaun. Yn 2009 regisearre er, op 'e nij op basis fan in eigen senario, *The Inn at the Edge of the World*, nei de roman mei deselde namme fan Alice Thomas Ellis.

### Priveelibben
Dance troude yn 1970 mei Joanna Haythorn, mei wa't er twa bern krige. Harren houlik einige yn 2004 yn in skieding. Neitiid hied er in skoft in relaasje mei Eleanor Boorman, mei wa't er in dochter krige. Op 17&nbsp;juny 2006 waard Dance beneamd ta ofsier yn 'e Oarder fan it Britske Ryk (OBE).

## Filmografy

|-

|-
|align="center"| 1974 || *Father Brown* || kommandant Neil O'Brien || gastrol; ôfl. *The Secret Garden*
|-
|align="center"| 1974 || *The Inheritors* || Simon Leadbetter || gastrol; ôfl. *Fathers and Sons*
|-
|align="center"| 1975 || *Edward the Seventh* || prins Albert Fiktor, hartoch fan Clarence en Avondale || weromkearende rol; 2 ôfl.
|-
|align="center"| 1977 || *Raffles* || Teddy Garland || gastrol; ôfl. *Mr. Justice Raffles*
|-
|align="center"| 1980|| *Play for Today* || Colin || gastrol; ôfl. *Dreams of Leaving*
|-
|align="center"| 1982 || *Nancy Astor* || Edward Hartford-Jones || gastrol; ôfl. *Guest for the Weekend*
|-
|align="center"| 1983 || *The Professionals* || Parker || gastrol; ôfl. *The Ojuka Situation*
|-
|align="center"| 1983 || *The Last Day* || Alan || tillefyzjefilm
|-
|align="center"| 1984 || *Play for Today* || kaptein John Truman || gastrol; ôfl. *Rainy Day Women*
|-
|align="center" style="vertical-align:top"| 1984 || style="vertical-align:top"|*The Jewel in the Crown* || style="vertical-align:top"|Guy Perron || weromkearende rol; 5 ôfl.nom. BAFTA TV Award foar bêste akteur
|-
|align="center"| 1984 || *The Secret Servant* || Harry Maxim || minysearje
|-
|align="center"| 1985 || *Time for Murder* || James Latimer || gastrol; ôfl. *This Lightning Always Strikes Twice*
|-
|align="center"| 1987 || *Out on a Limb* || kaptein Truman || weromkearende rol; 2 ôfl.
|-
|align="center"| 1987 || *Tales of the Unexpected* || Robert Smythe || gastrol; ôfl. *Skeleton in the Cupboard*
|-
|align="center"| 1988 || *First Born* || Edward Forester || weromkearende rol; 3 ôfl.
|-
|align="center"| 1988 || *Out of the Shadows* || Michael Hayden || tillefyzjefilm
|-
|align="center"| 1989 || *Goldeneye: The Secret Life of Ian Fleming* || Ian Fleming || haadrol; 2 ôfl.
|-
|align="center"| 1989 || *Mission: Impossible* || premier fan it Feriene Keninkryk || gastrol; ôfl. *Command Performance*
|-
|align="center"| 1990 || *The Phantom of the Opera* || Erik / it spûk || minysearje
|-
|align="center"| 1996 || *Undertow* || Lyle Yates || tillefyzjefilm
|-
|align="center"| 1997 || *Rebecca* || Maxim de Winter || weromkearende rol; 2 ôfl.
|-
|align="center"| 1997 || *In the Presence of Mine Enemies* || kaptein Richter || tillefyzjefilm
|-
|align="center"| 1999 || *Chrono-Perambulator* || James "Dougie" Douglas || tillefyzjespecial
|-
|align="center"| 2000 || *The Real Spartacus* || ferteller || dokumintêre
|-
|align="center"| 2000 || *Mysteries of the Real Sherlock Holmes* || sir Henry Carlyle || gastrol; ôfl. *The Dark Beginnings of Sherlock Holmes*
|-
|align="center"| 2000 || *A History of Britain* || premier Winston Churchill || as stimakteur; gastrol; ôfl. *The Two Winstons*
|-
|align="center"| 2000 || *Randall & Hopkirk (Deceased)* || Kenneth Crisby || gastrol; ôfl. *Drop Dead*
|-
|align="center"| 2001 || *The Life and Adventures of Nicholas Nickleby*&nbsp;&nbsp; || Ralph Nickleby || tillefyzjefilm
|-
|align="center"| 2002 || *Foyle's War* || Guy Spencer || gastrol; ôfl. *The White Feather*
|-
|align="center"| 2002 || *Dan Dare: Pilot of the Future* || kolonel Simon Lasker || as stimakteur; gastrol; ôfl. *Pilot of the Future*
|-
|align="center"| 2003 || *Henry VIII* || Edwert Stafford, 3e hartoch fan Buckingham || tillefyzjefilm
|-
|align="center"| 2003 || *Trial and Retribution* || Greg Harwood || tillefyzjefilm
|-
|align="center"| 2003 || *Looking for Victoria* || Charles Greville || tillefyzjefilm
|-
|align="center"| 2004 || *When [[Hitler]] Invaded Britain* || ferteller || dokumintêre
|-
|align="center"| 2004 || *Saint John Bosco: Mission to Love* || markys Clementi || tillefyzjefilm
|-
|align="center"| 2005 || *Fingersmith* || dhr. Lilly || weromkearende rol; 2 ôfl.
|-
|align="center" style="vertical-align:top"| 2005 || style="vertical-align:top"|*Bleak House* || style="vertical-align:top"|Tulkinghorn || weromkearende rol; 12 ôfl. nom. Emmy Award foar bêste akteur yn in minysearje of tillefyzjefilm
|-
|align="center"| 2005 || *To the Ends of the Earth* || sir Henry Somerset || gastrol; ôfl. *Close Quarters*
|-
|align="center"| 2005 || *Last Rights* || Richard Wheeler || weromkearende rol; 3 ôfl.
|-
|align="center"| 2005 || *[[RMS Titanic|Titanic]]: Birth of a Legend* || ferteller || dokumintêre
|-
|align="center"| 2006 || *Marple: By the Pricking of My Thumbs* || Septimus Bligh || gastrol; ôfl. *By the Pricking of My Thumbs*
|-
|align="center"| 2007 || *Fallen Angel* || David Byfield || weromkearende rol; 3 ôfl.
|-
|align="center"| 2007 || *Consenting Adults* || John Wolfenden || tillefyzjefilm
|-
|align="center"| 2009 || *Merlin* || Aredian || gastrol; ôfl. *The Witchfinder*
|-
|align="center"| 2009 || *Trinity* || dokter Edmund Maltravers || weromkearende rol; 8 ôfl.
|-
|align="center"| 2010 || *Going Postal* || Havelock Vetinari || weromkearende rol; 2 ôfl.
|-
|align="center"| 2010–2011 || *Rosamunde Pilcher's Shades of Love* || Edmund Aird || weromkearende rol; 4 ôfl.
|-
|align="center"| 2011 || *Neverland* || dr. Richard Fludd || gastrol; ôfl. *Part 1*
|-
|align="center" style="vertical-align:top"| 2011–2015 || style="vertical-align:top"| *[[Game of Thrones (tillefyzjesearje)|Game of Thrones]]* || style="vertical-align:top"|Tywin Lannister || fêste rol; 27 ôfl.2 × nom. Screen Actors Guild Award foar bêste cast yn in dramasearje (2014 en 2015)
|-
|align="center"| 2012 || *Secret State* || John Hodder || weromkearende rol; 4 ôfl.
|-
|align="center"| 2012 || *Strike Back: Vengeance* || Conrad Knox || weromkearende rol; 10 ôfl.
|-
|align="center"| 2013 || *Bones of the Buddha* || ferteller || dokumintêre
|-
|align="center"| 2014 || *The Great Fire* || lord Denton || weromkearende rol; 4 ôfl.
|-
|align="center"| 2015 || *Childhood's End* || Karellen || weromkearende rol; 3 ôfl.
|-
|align="center"| 2015 || *Deadline Gallipoli* || generaal Ian Standish Monteith Hamilton || weromkearende rol; 2 ôfl.
|-
|align="center"| 2015 || *And Then There Were None* || rjochter Lawrence Wargrave || minysearje
|-
|align="center"| 2018 || *The Woman in White* || Fredrick Fairlie || weromkearende rol; 4 ôfl.
|-
|align="center"| 2918 || *Hang Ups* || Jeremy Pitt || weromkearende rol; 4 ôfl.
|-
|align="center"| 2018 || *The Little Drummer Girl* || luitenant-kolonel Picton || weromkearende rol; 2 ôfl.
|-
|align="center"| 2019 || *The Widow* || Martin Benson || weromkearende rol; 7 ôfl.
|-
|align="center" style="vertical-align:top"| 2019–2020 || style="vertical-align:top"| *The Crown* || style="vertical-align:top"|lord Louis Mountbatten, 1e greve Mountbatten fan Birma&nbsp;&nbsp; || weromkearende rol; (seizoen 3–4); 5 ôfl.Screen Actors Guild Award foar bêste cast yn in dramasearjenom. Emmy Award foar bêste gastrol yn in dramasearje
|-
|align="center"| 2020 || *The Singapore Grip* || Webb || gastrol; ôfl. *Singapore for Beginners*
|-
|align="center"| 2020–2022 || *Rise of Empires: Ottoman* || ferteller || dokumintêre; 12 ôfl.
|-
|align="center"| 2022 || *The Sandman* || Roderick Burgess || gastrol; 1 ôfl.
|-
|align="center"| 2022 || *The Serpent Queen* || paus Klemins VII || weromkearende rol; 2 ôfl.
|-
|align="center"| 2022 || *This England* || Max Hastings || gastrol; 1 ôfl.
|-

|-
|align="center"| 1981 || *[[For Your Eyes Only (film)|For Your Eyes Only]]* || Claus || 
|-
|align="center"| 1985 || *Plenty* || Raymond Brock || 
|-
|align="center"| 1986 || *The Golden Child* || Sardo Numspa || 
|-
|align="center"| 1987 || *White Mischief* || Josslyn Hay || 
|-
|align="center"| 1987 || *Good Morning, Babylon* || D.W. Griffith || 
|-
|align="center"| 1987 || *Hidden City* || James Richards || 
|-
|align="center"| 1988 || *Pascali's Island* || Anthony Bowles || 
|-
|align="center"| 1992 || *Alien 3* || Clemens || 
|-
|align="center"| 1992 || *Kalkstein* || lânmjitter || 
|-
|align="center"| 1993 || *[[Last Action Hero]]* || Benedict || 
|-
|align="center"| 1993 || *Century* || professor Mandry || 
|-
|align="center"| 1994 || *China Moon* || Rupert Munro || 
|-
|align="center"| 1994 || *Kabloonak* || Robert J. Flaherty || 
|-
|align="center"| 1994 || *Shortcut to Paradise* || Quinn || 
|-
|align="center"| 1995 || *The Surgeon* || dokter Ed Mittlesbay || 
|-
|align="center"| 1996 || *Space Truckers* || Nabel / Macanudo || 
|-
|align="center"| 1996 || *Michael Collins* || Soames || 
|-
|align="center"| 1997 || *The Blood Oranges* || Cyril || 
|-
|align="center"| 1998 || *What Rats Won't Do* || Gerald || 
|-
|align="center"| 1998 || *Hilary and Jackie* || Derek Du Pré || 
|-
|align="center"| 1999 || *Don't Go Breaking My Heart* || Frank || 
|-
|align="center"| 2001 || *Gosford Park* || Raymond Stockbridge || Screen Actors Guild Award foar bêste cast yn in film Critics' Choice Award foar bêste cast
|-
|align="center"| 2001 || *Jurij* || heit fan Jurij || 
|-
|align="center"| 2001 || * Dark Blue World* || luitenant-kolonel Bentley || 
|-
|align="center"| 2002 || *Black and White* || Roderic Chamberlain || 
|-
|align="center"| 2002 || *Ali G Indahouse* || David Carlton || 
|- 
|align="center"| 2003 || *Swimming Pool* || John Bosload || 
|-
|align="center"| 2003 || *Labyrinth* || Charles Lushington || 
|-
|align="center"| 2003 || *City and Crimes* || Cox William || 
|-
|align="center"| 2003 || *Ladies in Lavender* || n.f.t. || regisseur, senarioskriuwer en útfierend produsint
|-
|align="center"| 2006 || *Dolls* || voice-over || koarte film
|-
|align="center"| 2006 || *Scoop* || Malcolm || 
|-
|align="center"| 2006 || *Twice Upon a Time* || seremoanjemaster || 
|-
|align="center"| 2006 || *Starter for 10* || Michael Harbinson || 
|-
|align="center"| 2007 || *The Contractor* || resjersjeur Andrew Windsor || direkt-op-fideo útbrocht
|-
|align="center"| 2007 || *Intervention* || privee-detektive || 
|-
|align="center"| 2010 || *Paris Connections* || Aleksandr Borinski || 
|-
|align="center"| 2010 || *The Commuter* || oerstekhelp || koarte film
|-
|align="center"| 2011 || *Ironclad* || aartsbiskop Stephen Langton || 
|-
|align="center"| 2011 || *Your Highness* || kening Tallious || 
|-
|align="center"| 2011 || *There Be Dragons* || monsênjeur Solano || 
|-
|align="center"| 2012 || *Midnight's Children* || William Methwold || 
|-
|align="center"| 2012 || *Underworld: Awakening* || Thomas || 
|-
|align="center"| 2012 || *St George's Day* || Trenchard || 
|-
|align="center"| 2013 || *Patrick* || dokter Roget || 
|-
|align="center"| 2013 || *Justin and the Knights of Valour* || Legantir || as stimakteur 
|-
|align="center"| 2014 || *Vij * || lord Dudley || 
|-
|align="center"| 2014 || *Dracula Untold* || masterfampier || 
|-
|align="center"| 2014 || *The Imitation Game* || kaptein-luitenant-op-see Alastair Denniston || nom. Screen Actors Guild Award foar bêste cast yn in film
|-
|align="center"| 2015 || *Victor Frankenstein* || Victor Frankenstein || 
|-
|align="center"| 2015 || *[[Michiel de Ruyter (film)|Michiel de Ruyter]]* || kening Karel&nbsp;II fan Ingelân || 
|-
|align="center"| 2015 || *Woman in Gold* || Sherman || 
|-
|align="center"| 2015 || *Child 44* || majoar Gratsjev || 
|-
|align="center"| 2016 || *Pride and Prejudice and Zombies* || Bennet || 
|-
|align="center"| 2016 || *[[Me Before You (film)|Me Before You]]* || Stephen Traynor || 
|-
|align="center"| 2016 || *[[Ghostbusters (film út 2016)|Ghostbusters]]* || dr. Harold Filmore || 
|-
|align="center"| 2016 || *Despite the Falling Snow* || de âlde Alexander || 
|-
|align="center"| 2016 || *Underworld: Blood Wars* || Thomas || 
|-
|align="center"| 2017 || *Euphoria* || Daren || 
|-
|align="center"| 2017 || *That Good Night* || de Besiker || 
|-
|align="center"| 2018 || *Johnny English Strikes Again* || geheim agint 7 || cameo 
|-
|align="center"| 2018 || *Happy New Year, Colin Burstead* || Bertie || 
|-
|align="center"| 2019 || *Godzilla: King of the Monsters* || Alan Jonah || 
|-
|align="center"| 2019 || *Vij 2 * ||lord Dudley || 
|-
|align="center"| 2019 || *Fanny Lye Deliver'd* || John Lye || 
|-
|align="center"| 2020 || *The Book of Vision* || Johan Anmuth || 
|-
|align="center"| 2020 || *Mank* || William Randolph Hearst || 
|-
|align="center"| 2021 || *[[The King's Man]]* || Herbert Kitchener, 1e greve Kitchener || 
|-
|align="center"| 2022 || *Against the Ice* || Niels Neergaard  || 
|-
|align="center"| 2022 || *Lancaster* || ferteller || 
|-
|align="center"| 2022 || *The Hanging Sun* || Jacob || 
|-

|-
|align="center"| 2015 || *The Witcher 3: Wild Hunt* || keizer Emhyr var Emreis || as stimakteur yn 'e Ingelsktalige neisyngronisearring
|-
|align="center"| 2018 || *Call of Duty: Black Ops 4* || Godfrey de butler || as stimakteur
|-
|}

## Keppelings om utens
*  Folsleine filmografy fan Charles Dance yn 'e Internet Movie Database (IMDb)